Peter Pan (film fra 1953)

Peter Pan er en amerikansk tegnet fantasyfilm fra 1953 produsert av Walt Disney. Filmen handler om den magiske eventyrfiguren Peter Pan som seint en kveld besøker familien Darling i London. Han overtaler de tre barna Wendy, Michael og John til å bli med ham til sin egen verden Drømmeland. Der møter de flere av Peters venner, men også den fryktede piraten kaptein Krok som er Peters fiende. Filmen er basert på boken Peter Pan og Wendy av J.M. Barrie.  

Den er den 14. filmen i rekken av Disneys klassikere. 

Peter Pan er den siste Disney-filmen lansert gjennom RKO før Walt Disney grunnla sitt eget distribusjonselskap, Buena Vista Distribution.

I 2002 utkom oppfølgeren Peter Pan – Tilbake til drømmeland.

 Handling 
I London, England, rundt år 1900, forstyrres George og Mary Darlings forberedelser til en fest på grunn av guttene deres, John og Michael, som er opptatt av en historie om Peter Pan og piratene som ble fortalt til dem av deres eldre søster, Wendy. George, som er lei av historiene deres, erklærer at Wendy har blitt for gammel til å fortsette å bo sammen med guttene. Den kvelden blir Wendy og guttene besøkt i barnehagen av Peter Pan selv, som lærer dem å fly med hjelp av magi fra en fe, Tingeling, og tar dem med seg til en øy kalt Drømmeland (Aldriland, norske Disney-oversettere har også kalt den Eventyrland (1954 og 1990), Kanskjeland (1969), Ønskeøya (1984) og Eventyrøya (1999)).

Et piratskip er ankret rett utenfor Drømmeland, eid av Kaptein Krok og hans førstestyrmann, Smisk. Kaptein Krok planlegger å hevne seg på Peter Pan for å ha kuttet av hånden hans og fortært hånden til en krokodille. Mannskapets rastløshet blir avbrutt av ankomsten av Peter Pan. Men Wendy og brødrene hennes får etter hvert hjemlengsel, og ønsker å komme hjem til London. De inviterer Peter Pan og de bortkomne guttene (norske Disney-oversettere har også kalt dem Troll-guttene (1969) bare guttene (1954 og1984), guttene på øya (1990) og de foreldreløse guttene (1992)) til å reise tilbake til London, og bli adoptert av foreldrene deres. De bortkomne guttene er enige, men Peter vil ikke vokse opp, og nekter å bli med.

Peter Pan og Tingeling forsøker å konfrontere piratene, og løslate barna før barna blir nødt til å på planken. Peter Pan engasjerer Krok i kamp mens barna kjemper mot mannskapet. Kaptein Krok og mannskapet hans forsøker å flykte. Peter kommanderer det øde skipet og, assistert av Tingeling, flyr til London med barna om bord. Men de bortkomne guttene bestemmer seg imidlertid for å returnere til Drømmeland sammen med Peter Pan i stedet for å bli adoptert i London. 

 Popularitet og økonomi 
Peter Pan ble meget populær i USA hvor den innbragte $40,8 millioner i 1953. Den har totalt innbrakt $87,4 millioner på kino i USA i årenes løp. 

Produksjonskostnadene var på $4 millioner.

 Anmelderne 
Den ble godt mottatt av anmelderne, noe som gjenspeiles i at den har fått 80 % på Rotten Tomatoes. Den amerikanske filmkritikeren Leonard Maltin har gitt den 3 av 4 stjerner i sin Movie Guide.

 Priser 
Den vant ingen priser, men det kan nevnes at den ble nominert til Grand Prize under Filmfestivalen i Cannes.

 Norske stemmer 
 Figur Originalstemmer Norske originalstemmer Norske stemmer på nyutgivelse Peter Pan Bobby Driscoll Juel Arvid Hansen  Eirik Espolin Johnson Wendy Darling Kathryn Beaumont Eli SkolmenSarah MacDonald Berge John Darling Paul Collins Kjell Paulsen Nils-Martin Crawfurd Michael (Mikkel) Darling Tommy Luske Erik Øsibye Benjamin Helstad George (Georg) Darling Hans ConriedErnst Diesen Ivar Nørve Mary Darling Heather Angel Bab Christensen Siv Klynderud Kaptein Krok (Hook) Hans ConriedJack Fjeldstad  Johannes Joner Styrmann Smisk (Mr. Smee)Bill ThompsonCarsten Byhring  Harald Mæle Indianerhøvding Candy CandidoLeif Enger  Lasse Lindtner Forteller   Thorleif Reiss  Harald Mæle Havfrue   ?  Siv Klynderud Tyrk   ?  Harald Mæle Pirat   Georg Richter  Harald Mæle Pluggen   ?  Knut Lundgard Reven   ?  Gaute Skjegstad Langøre   ?  Harald Mæle jr. Tvillingene   ?  Markus Solheim Johnsen Havfrue   ?  Lena Meieran Havfrue   ?  Jannike Kruse Pirat   ?  Bernhard Ramstad Pirat   ?  Hallvard Lydvo Stakan   ?  Lasse Lindtner Pirat   ?  Lasse LindtnerJon SkolmenSigmund Seland

Fotnoter

 Referanser 

 Eksterne lenker 



Kategori:Disney-filmer
Kategori:Animerte fantasyfilmer fra USA
Kategori:Animerte barnefilmer fra USA
Kategori:Filmer fra 1953
Kategori:Engelskspråklige filmer
Kategori:Filmer basert på bøker